Ана Ахматова
На теб покорна?…

Превод от руски: Петър Велчев, 2008

chitanka.info

На теб покорна?…[0]

На теб покорна? Сигурно си луд!

Покорна съм единствено на Бога.

Не искам аз ни трепет, ни тревога,

за мен затвор е бракът, не уют.

Нима не виждаш! Аз дойдох сама…

Декември пак фучеше над полята,

а светло бе при тебе, в самотата,

и бдеше зад прозорците тъма.

Тъй птица о̀ прозрачното стъкло

се блъска сред виелицата дива

и кръв обагря бялото крило.

Сега спокойна съм, почти щастлива.

Прости, но вечно мил ще си ми ти,

задето странницата приюти.

1921

[0] Стихотворението е посветено на Владимир Шилейко (1891–1930) — филолог, специалист по древни езици, поет и преводач, втори съпруг на Ахматова. Поетесата се омъжва за него през 1918-та и се развежда през 1921 година. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.